«Хъах1ал къункърабазул къо»

Байбихьи.

Ведущий 1: - Мун щив?

Ведущий 2: -Расул Х!амзатов.

Ведущий 1:- Киса?

Ведущий 2:- Ц1ада росулъа.

Ведущий 1: -Дур хъулухъгин х1алт1и щиб?

Ведущий 2: - Х1асраталъул шаг1ир дун.

Ведущий 1: - Дур миллат? Мац1? Ц1ар? Улка?

Ведущий2: -Ц1адастан, рокьи. Рокьи.

Ведущий1: -Ц1аларав кив? Г1елму щиб?

Ведущий2: - Г1ищкъул академия.

Ведущий2: -Лъимал, жакъа нилъеца кидаго г1адин т1обит1улеб буго Расул Х1амзатовасул творчествоялдасан «Хъах1ал къункърабазул къо»

Стих «Нух бит1аги Расул» автор –Х1амзат Г1изудинов(Гьарадирихъ)

Ах1ула цадахъ «Къункъраби»-г1урус мац1алда (Расул Х1амзатов)

Ведущиий 1:

Бач1ана замана,ц1арч1ван тараб бак1

Дуца къункърабазул къокъадулъ кколеб

Т1ураб рахас г1адин роржун унел гьез

Ана цадахъ вачун …Расул къо –мех лъик1!

Ведущий 2

Къо-мех лъик1 коч1охъан ,къо-мех лъик1 шаг1ир,

Щиб гурин гьабилеб, а къункърабигун

Къуват г1олеб гьеч1о хъах1ил зобазул

Хъвараб х1укмуялда квер цебе кквезе.

 Ведущий 1

Дида хъах1ил зодихъ хъах1ил къункъраби

Къокъа-къокъа гьабун унел рихьула

Гьеч1о ч1оболъи гьанже бихьулеб

Дур камиялъ гьениб ккун батила бак1.

Ведущий 2:

Хут1ана куч1дузул халатал нухал,

Гьеб гуродай тарих араб г1асрудул?

Йохъ Дагъистаналъе камич1о поэт

Камуна шиг1раби дуниялалъе.

Ведущий 1:

Гьеч1о г1ажаиблъи араб г1асрудал

Щинк1ана шагьримоц1, шиг1рудул зоб тун,

Амма хут1ана кеч1, дур г1умру анищ ,

Дур рокьи , дир ч1ух1и, тушманасдехун.

Танец: «Танец джигитов»

Ведущий 1: Расул Х1амзатов! Дунялалдаго машгьурав поэт ва прозаик.Гьесул х1акъалъулъ щибг1аги абизе нилъее ,г1адатияв чи- гьесул г1умруялъе, творчествоялъе къимат кьезе лъугьин киг1ан гьунар бугесухъа камиллъи гьеч1еббук1ина, гьеб релълъина гьоркьохъеб махщалида ва музыкаги гьеч1ого хъвараб либретоялда.

Ведущий2: Расул Х1амзатовасул сурат раг1удалъун бахъизе х1ажалъула Юпитер.

Ведущий1: Расул Х1амзатов.

Ведущий2: Шаг1ир.Философ.

Ведущий1: Ц1адаса Х1амзатил вас, Пат1иматилги, Заремалги,Салих1атилги эмен.

Ведущий2: Расул Х1амзатов! Лъабго ясалъул к1удаэмен.

Ведущий1: Расул Х1амзатов!Кепав хабарчи,дипломат, талих1ав, бит1 бугев чи.

Ведущий 2: Расул Х1амзатов! Шолоховгун хабарчи, Твардовскиясул, Фадеевасул, Симоновасул гьудул.

Ведущий 1: Расул Х1амзатов! Ч1агояв классик. Легенда.

Ведущий2: Расул Х1амзатов! Нусго т1ехьалъул автор, Пачалихъалъул премиялъул лауреат.

Ведущий 1: Ленинилаб премиялъул лауреат.СССРалъул Верховный Советалъул Президиумалъул член. Социалистияб зах1маталъул бах1арчи.

Песня «Скакуны» Лезгинка.

Ведущий2

Нак1к1азул ц1алк1абаз щенон балеб ц1ад,

Къват1ахъан чвахулеб чирахъазул нур,

Доб Букингемалъул гьундузда ч1вараб

Байрахъ г1одоб биччан буго мун гьеч1ин.

Ведущий1: Расул Х1амзатов! Чанго их хисун, хасел бач1ана дунялалде, нилъедаса поэт ват1алъаралдаса.Амма гьесул куч1дузул щибаб мухъалъ ц1алдолев вачуна гьесул поэзиялъул борхалъи бортатаб буго киналг1аги г1акъилазул пикрабаздаса.

Раг1аби Айтимеров Г1абас Айтимеровичасул « Расул Х1амзатовасде» - Айтимерова Маржанат.

Ведущий 2: Расул Х1амзатов! Дагъистаналъул зодихъ бищун гвангъараб ц1ва.

Ведущий1: Расул Х1амзатов! Гьунаралъулги г1акъиллъиялъулги ч1агояб г1аламат.Гьесул «Т1адег1анал ц1ваби» - поэзиялъул зобазда кенч1олел ц1вабзазда гьоркьор бищун гвангъарал.

Ведущий2: Гьесул «Дир Дагъистан» - прозаялъул г1ат1идаб ралъадалда гьелчолел карачелазул бищунго гучаб.

Ведущий1: Гьесул «Т1аса рищарал асарал» адабияталъул дунялалда бищунго рорхатал муг1рузул т1огьал.

Ведущий2: Расул Х1амзатов! Жиндир шиг1руялъ гьавурав ракьалъулги г1ураб улкаялъулги г1орхъаби тарав шаг1ир.

Ведущий 1: Расул Х1амзатов. Жиндир раг1иялъ дунял х1айран гьабурав х1икматаб махщелалъул устар.

Ведущий 2: Расул Х1амзатов-жиндир рокьиялъ г1адамазул рак1ал мук1ур гьавурав, т1абиг1ат-г1аламалдаго гьелъул т1орил мугьал т1ирщарав инсан.

Ведущий1: Расул х1амзатов. Бечедаб бук1ана гьесул асаразул тематикаги .Киналго темабазде Расулил жанире лъугьине ккани, къвариг1ина моц1ал,сонал.

Стих «Авар мац1» Расул Х1амзатов ---Рашидов Джабраг1ил.

Ведущий2:

Гьадал муг1рузулги гьал г1оразулги

Г1умругун цолъич1ел къоял дир гьеч1о

Гьадал къункърабазул рахсидаса т1ун

Нух бат1ияб зодихъ дица гьабич1о.

Ведущий1:

Гьаб дунялалда маг1арул гьава

Мах1алъ дида лъала, дие бокьула

Гьал дир орденалги дир медалалги

Дица дир муг1рузул каранда рала.

Ведущий2:

Дий щибго к1варич1о г1агараб т1алъи

Дуца лъураб т1агъур буго дида т1ад

Гьобол хисуларо т1ад маг1ёарулас,

Т1адег1анаб улка кинан хисулеб.

Гимн. (хоролъ) «Гуро гьит1инаб гьеч1о, гьудулзаби, Дагъистан…»